Pravni i drugi izvori za pripremu kandidata za testiranje te način i  
sadržaj testiranja kandidata prijavljenih na

JAVNI NATJEČAJ ZA PRIJAM U DRŽAVNU SLUŽBU U DRŽAVNI INSPEKTORAT ZA RADNA MJESTA VJEŽBENIKA

za prijam u državnu službu u Državni inspektorat na neodređeno vrijeme, objavljen  
u „Narodnim novinama“ br. **155/23 od 22. prosinca 2023. godine**.

U skladu s Uredbom o raspisivanju i provedbi javnog natječaja i internog oglasa u  
državnoj službi („Narodne novine“ br. 78/17 i 89/19) provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije za provedbu javnog natječaja (Komisije) s kandidatima.

Testiranje se sastoji od dvije faze:

* provjere znanja osnova upravnog područja (redoviti postupak – vježbenici) (pisani dio testiranja/prva faza testiranja). U prvu fazu testiranja (pisani dio testiranja) upućuju se svi kandidati prijavljeni na javni natječaj koji ispunjavaju formalne uvjete iz javnog natječaja, a čije prijave su pravodobne i potpune. Popis kandidata koji mogu pristupiti u prvu fazu testiranja, vrijeme, mjesto te točan raspored testiranja kandidata po grupama bit će objavljen najmanje pet dana prije održavanja testiranja, na stranici [https://dirh.gov.hr/](https://dirh.gov.hr/.).
* provjere znanja stranog jezika i/ili znanja rada na računalu. U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Popis kandidata koji mogu pristupiti u drugu fazu testiranja, vrijeme i mjesto održavanja testiranja bit će objavljen naknadno, na stranici [https://dirh.gov.hr/](https://dirh.gov.hr/.).

**NAPOMENA:** druga faza testiranja ne provodi se za radna mjesta pod rednim brojevima: 54., 60., 63. i 68. Provjera znanja stranog jezika i znanja rada na računalu provodi se za radna mjesta pod rednim brojevima: 174., 186., 189., 577. i 946. Provjera znanja rada na računalu provodi se za radna mjesta pod rednim brojevima: 29., 92., 252., 565., 635., 642., 682., i 925.

Testiranju mogu pristupiti samo oni kandidati prijavljeni na javni natječaj koji  
ispunjavaju formalne uvjete iz javnog natječaja, a čije prijave su pravodobne i  
potpune. Popis kandidata koji mogu pristupiti u prvu fazu, odnosno drugu fazu  
testiranja, vrijeme, mjesto te točan raspored testiranja kandidata po grupama biti će  
objavljen naknadno, na stranici [https://dirh.gov.hr/](https://dirh.gov.hr/.).

**Kandidat koji nije pristupio testiranju više se ne smatra kandidatom u  
postupku.**

Strani jezik se testira za znanje razine A2 po Zajedničkom europskom referentnom okviru za jezike.

Izvori za pripremanje kandidata za testiranje znanja rada na računalu su:

* priručnici za operativni sustav Windows i Windows uredski paket za obradu teksta i tablične proračune

Izvori za pripremanje kandidata za testiranje znanja pravnih propisa Republike  
Hrvatske bitnih za obavljanje poslova radnog mjesta za koje se kandidat prijavio su:

SREDIŠNJI URED

Sektor za ljudske potencijale, pravne poslove i uredsko poslovanje; Služba za uredsko poslovanje; Pododsjek pismohrane

29. Stručni referent – samostalni izvršitelj u sjedištu Područnog ureda Zagreb - vježbenik

1. Zakon o Državnom inspektoratu (NN, 115/18, 117/21, 67/23); članci 1.-32.
2. Uredba o uredskom poslovanju (NN, 75/21)
3. Zakon o arhivskom gradivu i arhivima (NN, 61/18, 98/19)

Sektor za informatiku; Služba za informacijski sustav i telekomunikacije

54. Informatički suradnik - vježbenik

Literatura koja obrađuje područje informatike općenito, sklopovlje, operativni sustav MS Windows, računalni sustavi, mrežne topologije, osnove baza podataka, uredski programi(MS Office).

Primjeri literature: M. Varga, K. Ćurko, Ž. Panian, V. čerić, V. Bosilj Vukušić, V. Srića i ostali: Informatika u poslovanje, Element, Zagreb; J. Glenn Brookshear, Dennis Brylow, preveli Sara Šarlov, Dragan Galić, Goran Pintarić: Računalna znanost, Dobar plan, Zagreb; V. B. Vukšić, M. Pejić Bach: Poslovna informatika, Element, Zagreb.

Pododsjek za informatičku podršku

60. Informatički referent - vježbenik

Literatura koja obrađuje područje informatike: priručnici/udžbenici za informatiku, operativne sustave, MS Windows, računalne sustave, osnove mrežne topologije, osnove baza podataka, MS Office.

Primjer literature: V. Galašev, P. Brođanac, N. Dmitrović, M. Korać, G. Sokol, S. Babić, Z. Soldo, D. Kovač: Informatika i računalstvo, udžbenik informatike i računalstva za gimnazije i srednje škole, nakladničko poduzeće SysPrint.

Pododsjek za telekomunikacijsku infrastrukturu

63. Informatički referent - vježbenik

Literatura koja obrađuje područje informatike: priručnici/udžbenici za informatiku, operativne sustave, MS Windows, računalne sustave, osnove mrežne topologije, osnove baza podataka, MS Office.

Primjer literature: V. Galašev, P. Brođanac, N. Dmitrović, M. Korać, G. Sokol, S. Babić, Z. Soldo, D. Kovač: Informatika i računalstvo, udžbenik informatike i računalstva za gimnazije i srednje škole, nakladničko poduzeće SysPrint.

Služba za aplikativna rješenja

68. Informatički suradnik - vježbenik

Literatura koja obrađuje područje informatike općenito, sklopovlje, operativni sustav MS Windows, računalni sustavi, mrežne topologije, osnove baza podataka, uredski programi(MS Office).

Primjeri literature: M. Varga, K. Ćurko, Ž. Panian, V. čerić, V. Bosilj Vukušić, V. Srića i ostali: Informatika u poslovanje, Element, Zagreb; J. Glenn Brookshear, Dennis Brylow, preveli Sara Šarlov, Dragan Galić, Goran Pintarić: Računalna znanost, Dobar plan, Zagreb; V. B. Vukšić, M. Pejić Bach: Poslovna informatika, Element, Zagreb.

Sektor za nadzor trgovine, usluga i zaštite potrošača; Služba za nadzor trgovine i usluga

92. Tržišni inspektor - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o zaštiti potrošača (NN, 19/22, 59/23)

Sektor za nadzor poljoprivrede i fitosanitarni nadzor; Služba nadzora resursa, proizvodnje i potpora u poljoprivredi; Odjel nadzora resursa i potpora u poljoprivredi

174. Poljoprivredni inspektor - vježbenik

1. Zakon o poljoprivredi (NN, 118/18, 42/20, 127/20, 52/21, 152/22)
2. Zakon o hrani (NN, 18/23)
3. Zakon o poljoprivrednom zemljištu (NN, 20/18, 115/18, 98/19, 112/19, 57/22)
4. Zakon o vinu (NN, 32/19)

Služba nadzora hrane i vina; Odjel nadzora vina i pića

186. Poljoprivredni inspektor - vježbenik

1. Zakon o poljoprivredi (NN, 118/18, 42/20, 127/20, 52/21, 152/22)
2. Zakon o hrani (NN, 18/23)
3. Zakon o poljoprivrednom zemljištu (NN, 20/18, 115/18, 98/19, 112/19, 57/22)
4. Zakon o vinu (NN, 32/19)

Služba za stručne, razvojne i međunarodne poslove fitosanitarne inspekcije

189. Fitosanitarni inspektor - vježbenik

1. Zakon o biljnom zdravstvu (NN, 127/19, 83/229
2. Zakon o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja (NN, 52/21)
3. Uredba o graničnim kontrolnim postajama, inspekcijskim centrima, kontrolnim točkama te ostalim graničnim prijelazima i carinskim mjestima na kojima se provode službene kontrole robe i životinja koje ulaze u Europsku uniju (NN, 55/22)

Sektor inspekcije rada; Služba za nadzor radnih odnosa

252. Inspektor rada - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o radu (NN, 93/14, 127/17, 98/19, 151/22, 64/23)
3. Zakon o suzbijanju neprijavljenog rada (NN, 151/22)
4. Zakon o strancima (NN, 133/20, 114/22, 151/22) – čl. 88., 89., 104., 139.-141., 239.-242., 247. i 250.
5. Zakon o hrvatskim braniteljima iz Domovinskog rata i članovima njihovih obitelji (NN, 121/17, 98/19, 84/21) – čl. 102.-105., 179. i 190.

PODRUČNI URED RIJEKA

Služba za nadzor zaštite okoliša i vodopravne inspekcije

565. Inspektor zaštite okoliša - vježbenik

1. Zakon zaštiti okoliša (NN, 80/13, 153/13, 78/15, 12/18, 118/18)
2. Zakon o gospodarenju otpadom (NN, 84/21)
3. Zakon o Državnom inspektoratu (NN, 115/18, 117/21, 67/23)

Ispostava u Gospiću

577. Turistički inspektor - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o ugostiteljskoj djelatnosti (NN, 85/15, 121/16, 99/18, 25/19, 98/19, 32/20, 42/20, 126/21)

Ispostava u Senju

635. Inspektor rada (zaštita na radu) - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o zaštiti na radu (NN, 71/14, 118/14, 94/18, 96/18)

PODRUČNI URED SPLIT

Služba za nadzor trgovine, usluga i zaštite potrošača

642. Tržišni inspektor - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o zaštiti potrošača (NN, 19/22, 59/23)

Služba za nadzor zapošljavanja i upućivanja

682. Inspektor rada - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o radu (NN, 93/14, 127/17, 98/19, 151/22, 64/23)
3. Zakon o suzbijanju neprijavljenog rada (NN, 151/22)
4. Zakon o strancima (NN, 133/20, 114/22, 151/22) – čl. 88., 89., 104., 139.-141., 239.-242., 247. i 250.
5. Zakon o hrvatskim braniteljima iz Domovinskog rata i članovima njihovih obitelji (NN, 121/17, 98/19, 84/21) – čl. 102.-105., 179. i 190.

PODRUČNI URED ZAGREB

Služba sanitarne inspekcije

925. Sanitarni inspektor - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o hrani (NN, 81/13, 14/14, 115/18)
3. Zakon o predmetima opće uporabe (NN, 39/13, 47/14, 114/18)
4. Zakon o kemikalijama (NN, 18/13, 115/18, 37/20)
5. Zakon o zaštiti pučanstva od zaraznih bolesti (NN, 79/07, 113/18, 43/09, 130/17, 114/18, 47/20, 134/20, 143/21)
6. Zakon o zaštiti od buke (NN, 30/09, 55/13, 153/13, 41/16, 114/18)
7. Zakon o vodi za ljudsku potrošnju (NN, 56/13, 64/15, 104/17, 115/18, 16/20)

Služba za ugostiteljstvo, pružanje usluga u turizmu i za boravišnu/turističku pristojbu

946. Turistički inspektor - vježbenik

1. Zakon o Državnom inspektoratu (NN, 115/18, 117/21, 67/23)
2. Zakon o ugostiteljskoj djelatnosti (NN, 85/15, 121/16, 99/18, 25/19, 98/19, 32/20, 42/20, 126/21)

**NAPOMENA:** Ukoliko je kao izvor za pripremanje kandidata za testiranje greškom naveden pravni propis koji više nije na snazi, kandidati kao izvor za pripremanje moraju koristiti važeći tekst pravnog propisa koji uređuje navedenu materiju.

**PRAVILA TESTIRANJA**

1. Po dolasku na testiranje, od kandidata/kinja će biti zatraženo  
predočavanje identifikacijske isprave (isključivo osobne iskaznice ili putovnice) radi  
utvrđivanja identiteta. Kandidati/kinje koji/e ne mogu dokazati identitet, osobe za koje  
je utvrđeno da ne ispunjavaju formalne uvjete propisane javnim natječajem kao i  
osobe za koje se utvrdi da nisu podnijele prijavu na javni natječaj za radna mjesta za  
koje se obavlja testiranje, ne mogu pristupiti testiranju.

1. Po utvrđivanju identiteta kandidata, kandidatima će biti podijeljena pitanja  
   za pisanu provjeru znanja.

Svaki dio provjere znanja, sposobnosti i vještina (prva i druga faza  
testiranja) vrednuje se bodovima od 0 do 10. Bodovi se mogu utvrditi decimalnim  
brojem, najviše na dvije decimale. Smatra se da su kandidati/kinje zadovoljili/e na  
testiranju ako su za svaki dio provjere znanja, sposobnosti i vještina dobili/e najmanje  
5 bodova. Kandidat koji ne zadovolji na provedenoj provjeri, odnosno dijelu  
provedene provjere ne može sudjelovati u daljnjem postupku.

1. Za vrijeme provjere znanja i sposobnosti **nije dopušteno:**

* koristiti se bilo kakvom literaturom, odnosno bilješkama,
* koristiti mobitel ili druga komunikacijska sredstva,/
* napuštati prostoriju u kojoj se provjera odvija,
* razgovarati s ostalim kandidatima niti na drugi način remetiti koncentraciju  
  kandidata.

1. Na razgovor (intervju) pozvat će se kandidati koji su ostvarili **ukupno** najviše  
   bodova u prvoj i drugoj fazi testiranja, i to 10 kandidata za svako radno mjesto. Ako se za radno mjesto traži veći broj izvršitelja, taj se broj povećava za broj traženih izvršitelja.

Svi kandidati koji dijele 10. mjesto nakon provedenog testiranja u prvoj i drugoj fazi  
pozvat će se na intervju. Vrijeme i mjesto održavanja intervjua bit će objavljeni na  
web-stranici Državnog inspektorata [https://dirh.gov.hr/](https://dirh.gov.hr/.).

Komisija u razgovoru s kandidatima utvrđuje znanja, sposobnosti, vještine,  
interese, profesionalne ciljeve i motivaciju kandidata za rad u državnoj službi te  
rezultate ostvarene u njihovu dosadašnjem radu. Rezultati intervjua vrednuju se  
bodovima od 0 do 10, a smatra se da je kandidat zadovoljio na intervjuu ako je dobio  
najmanje 5 bodova.

1. Nakon provedenog testiranja i intervjua, Komisija utvrđuje rang listu kandidata  
   prema ukupnom broju bodova ostvarenih na testiranju i intervjuu.

Komisija dostavlja čelniku tijela izvješće o provedenom postupku, koje  
potpisuju svi članovi Komisije. Uz izvješće se prilaže rang lista kandidata.